**TÖÖVÕTULEPING MAAPINNA ETTEVALMISTAMISEKS (RAAMLEPING)**

**nr 3-2.5.3/**

[Vali kuupäev]

(hiliseima digitaalallkirja kuupäev)

Riigimetsa Majandamise Keskus,edaspidi **RMK** või **tellija**, keda esindab [Vali sobiv] [Vali kuupäev] [Vali sobiv] nr alusel , ühelt poolt,

ja edaspidi **töövõtja**, keda esindab [Vali sobiv] alusel teiselt poolt,

, edaspidi **töövõtja,** teiselt poolt,

keda nimetatakse edaspidi **pool** või ühiselt **pooled**,

sõlmisid käesoleva lepingu, edaspidi **leping,** riigihanke 1-47/3407 „Maapinna ketasadraga ettevalmistamine Kagu piikonnas 2025“ (viitenumber 294720), edaspidi riigihange, tulemusena riigihanke alusdokumentides sätestatud tingimustel ja edukaks tunnistatud pakkumuses esitatud andmete alusel alljärgnevas:

1. **Mõisted**
   1. **Maapinna ettevalmistamine** – töövõtja poolt iseseisvalt raiesmiku leidmine vajadusel navigeerimisseadme ja etteantud andmete abil, raiesmikule sõitmine, omal kulul kraavide ületamine ning raiesmikul maapinna ettevalmistamine metsauuenduse kasvutingimuste parandamiseks, metsataimede istutamise võimaldamiseks või loodusliku uuenduse tekkele kaasaaitamiseks.
   2. **Päev** – kalendripäev.
   3. **Tööajagraafik** – maapinna ettevalmistamise (kalendrikuu) ja mahuline jagunemine.
   4. **Metsakasvataja** – RMK esindaja raiesmikule ning töö üleandmise ja vastuvõtmise aktidel.
2. **Lepingu dokumendid**
   1. Lepingu lahutamatuteks osadeks on riigihanke alusdokumendid (edaspidi hanke alusdokumendid), tehniline kirjeldus, töövõtja pakkumus, pooltevahelised kirjalikud teated ning lepingu muudatused ja lisad.
   2. Lepingule on lisatud järgmised lisad:

Lisa 1 – Tööajagraafik- allkirjastatakse eraldi

Lisa 2 – Hinnakokkuleppe – allkirjastatakse eraldi

Lisa 3 – RMK keskkonnanõuded mootorsõidukitega ja saagidega töötamisel

Lisa 4 - RMK nõuded isikukaitsevahendite kasutamiseks

Lisa 5- Töövõtja poolt kasutatava tehnika nimekiri

Lisa 6- Tehniline kirjeldus

1. **Lepingu objekt** 
   1. Lepingu alusel tellija tellib ja töövõtja kohustub tegema maapinna ettevalmistamistöid (edaspidi töö) RMK Kagu metsakasvatuse piirkonnas töövõtja tööjõu ja tehniliste vahenditega vähemalt ühe tehnikakomplektiga (veduktraktor ja ader). Töö tegemise piirkonna määratlemine lepingus tähendab eelkõige, et tavaoludes ning hanke läbiviimise ajal ettenähtavalt kavandatakse enamik selle lepingu alusel töövõtjale üleantavast töö mahust talle anda selles piirkonnas, kuid vajadusel ka mujal Eestis. Tehnikakomplektide arvu või muu sellesarnase määratlemine tähendab, et tööd tuleb teha vähemalt nimetatud arvu tehnikaga, aga nõuetele vastavat tehnikat võib kasutada ka rohkem.
   2. Lepingu esemeks oleva töö täpsem kirjeldus ja nõuded teenuse vahetule osutajale on sätestatud lepingu lisas 6 - tehniline kirjeldus.
   3. Tellija ei ole lepingu täitmisel seotud lepingu eeldatava mahuga, töid tellitakse vastavalt reaalsele vajadusele ja olemasolevatele võimalustele, mistõttu lepingu alusel tellitava töö tegelik maht võib muutuda.
   4. Tellija esitab töövõtjale allkirjastamiseks lisa 1 „Tööajagraafik“ hiljemalt 14 (neljateistkümne) päeva jooksul pärast raamlepingu jõustumist ning Tööajagraafik loetakse kättesaaduks töövõtja poolt järgmisel kalendripäeval selle elektroonilisest edastamisest arvates. Töövõtja peab Tööajagraafiku allkirjastatult tagastama tellijale 5 (viie) tööpäeva jooksul Tööajagraafiku kättesaamisest arvates.
2. **Tööde tellimine**
   1. Tellija esitab tellimusi vastavalt vajadusele.
   2. Tellija esitab enne tööde alustamist töövõtjale tööde tellimuse. Tööde tellimused antakse üle elektrooniliselt Töövõtja poolt määratud e-posti aadressil või läbi RMK elektroonilise keskkonna. Elektrooniliselt esitatud üleandmisi ei allkirjastata.
   3. Tellimuse üleandmisel määratakse :
      1. tööle esitatavad nõuded, s.h kvaliteedinõuded;
      2. töö maht;
      3. ühikuhind;
      4. tööobjekti asukoht.
      5. tööde alustamise ja nõutav lõpetamise kuupäev.
   4. Tellija poolseks tööde üleandjaks on metsakasvataja.
   5. Tööde tellimusi esitatakse töövõtjale jooksvalt ning arvestusega, et samaaegselt on töövõtjale tagatud võimalus teostada töid mitte vähem, kui 1/4 käimasoleva tööajagraafiku kuu tööde mahust eeldusel, et vastavale tööajagraafiku kuule eelnenud kuu üle antud tööde mahtudest on „Lõpetatud“ staatuses vähemalt 3/4.
   6. Käimasoleva tööajagraafiku kuu jooksul võib töövõtjale esitada tellimusi tööde kohta juurde, kui käimasoleva tööajagraafiku kuu üle antud tööde mahtudest on „Valmis“ või „Lõpetatud“ staatuses mitte vähem, kui 1/2.
   7. Tööde tellimusi võib töövõtjale esitada väiksemas mahus, kui punktis 4.5 kirjeldatud, või tellimusi võib mitte esitada või tööde tellimusi võib tühistada, kui vastava tööajagraafiku kuule eelnenud üle-eelmise kuu või sellele eelnenud kuude üle antud tööde maht ei ole täielikult „Lõpetatud“ staatuses.
3. **Töö üleandmine**
   1. Töövõtja esitab tellijale töö lõpetamise teate hiljemalt kolme tööpäeva jooksul peale tööde lõpetamist.
   2. Tellija vaatab teostatud töö üle ning koostab tööde vastuvõtmise akti või esitab töövõtjale pretensiooni töö mittevastavuse kohta peale tööde ülevaatamist ning tehtud töö kvaliteedi hindamist hiljemalt 14 (neljateist) päeva jooksul.
   3. Aktis kajastatud pindala tuleb esitada kaks kohta pärast koma (0,01 ha) täpsusega.
   4. Juhul, kui tööde vastuvõtmisel on tellijal pretensioone kokkulepitud tööde nõuetekohasuse kohta, määrab ta töövõtjale tähtaja puuduste kõrvaldamiseks ning samavõrra lükkub edasi tööde eest tasumise kohustus. Juhul, kui töövõtja ei kõrvalda puudusi nimetatud tähtajaks, on tellijal õigus alandada poolte vahel kokkulepitud tööde maksumust ning nõuda tekitatud kahju hüvitamist. Tasu alandamise ulatuse (summa) teatab tellija kirjalikult. Juhul, kui puudusi ei ole võimalik kõrvaldada, on tellijal õigus tekitatud kahju maha arvestada tasumisele kuuluvast summast.
   5. Juhul, kui töövõtja ei nõustu tellija pretensioonidega, esitab töövõtja selle kohta 5 (viie) päeva jooksul teavituse ning nõuab ekspertiisi määramist. Ekspertiisi kulud kannab töövõtja. Juhul, kui ekspertiis tõestab tellija pretensioonide alusetust, on töövõtjal õigus ekspertiisi kulud tellijalt sisse nõuda.
   6. Juhul, kui töövõtja tegevus ei vasta tellija keskkonnanõuetele, fikseerib tellija selle mittevastavusena ning määrab tähtaja puuduste kõrvaldamiseks, vajadusel tööd seniks peatatakse.
   7. Tööde vastuvõtmisel näidatud töömahu aluseks on tegelikult teostatud ja tellija poolt vastuvõetud maht.
   8. Töö vastuvõtmist ei allkirjastata poolte poolt juhul, kui tellija edastab vastuvõtmise akti elektrooniliselt töövõtjale.
   9. Töö vastuvõtmisel oleva töömahuga nõustumist kinnitab töövõtja arve esitamisega.
   10. Tellija esindajaks juhendamisel ja tööde vastuvõtmisel on töö üle andnud metsakasvataja.
4. **Tellijal on õigus:**
   1. oma äranägemisel töövõtja eelistusi arvesse võtmata määrata iga tööobjekti lõikes eraldi tööde tähtaeg, tööde tingimused ja asukoht~~;~~ ning nõuda, et töövõtja järgiks täpselt ja kõrvalekaldumatult tööde tähtaegu ja tingimusi, s.h tööobjektide lõikes;
   2. kontrollida igal ajal töövõtja tööde tähtaegsust, kvaliteeti, mahtu, töövõtja poolt kasutatavaid töövõtteid, töövahendeid ja töid teostavaid füüsilisi isikuid ning hinnata kõigi nimetatud asjaolude ja isikute vastavust käesolevas lepingus, selle lisades, lepingu sõlmimisele eelnenud riigihankes ja kehtivates õigusaktides sätestatud nõuetele;
   3. kontrollida punktis 6.2. nimetatud asjaolusid töövõtja juuresolekuta ning anda korraldusi esinevate mittevastavuste kõrvaldamiseks;
   4. kui tellijal tekib pretensioone töövõtja poolt kasutatavale tehnikale, maapinna ettevalmistuse agregaadile, kasutatavale tarkvarale või juhtide kvalifikatsiooni suhtes, vormistab tellija selle vähemalt kirjalikku taasesitamist võimaldavas vormis mittevastavusena ning määrab töövõtjale tähtaja puuduste kõrvaldamiseks, vajadusel tööd selleks peatatakse.
   5. kontrollida keskkonnanõuetest kinni pidamist;
   6. peatada tööd, kui töövõtja ei pea kinni tellija poolt esitatud nõuetest tööle või kui looduslikud tingimused ei võimalda kvaliteetselt töötamist;
   7. mitte tasuda töövõtjale ebakvaliteetselt tehtud tööde eest kogu tööobjekti ulatuses;
   8. taotleda Maksu- ja Tolliametilt töövõtja ja/või alltöövõtja maksusaladusena käsitletavat teavet, sh töötamise registrisse kantud isikute arv, väljamakseid saanud isikute arv, töötasude brutosumma, keskmine töötasu. Lepingu sõlmimisega annab töövõtja nõusoleku Maksu- ja Tolliameti poolt tellijale eelnimetatud teabe esitamiseks.
5. **Tellijal on kohustus:**
   1. taotleda töödeks vajalikud kooskõlastused (naaberkinnistu omanike jt asjaomaste isikutega);
   2. esitada ja tutvustada töövõtjale kõik asjakohased juhendmaterjalid;
   3. selgitada töövõtjale maapinna ettevalmistamise reguleerivaid õigusakte;
   4. tasuda Töövõtjale vastavalt Lepingus kokku lepitud hindadele.

1. **Töövõtjal on õigus:**
   1. teha tellijale ettepanekuid tööde korralduse muutmiseks.
   2. sõita maastiku - ja mootorsõidukiga töövõtulepingu täitmise käigus vajaminevas ulatuses väljaspool avalikult kasutatavaid teid tellija hallata olevatel maadel, arvestades looduskaitseliste ja ajaliste piirangutega.
2. **Töövõtjal on kohustus:**
   1. osutada teenust tähtaegselt, kvaliteetselt, kooskõlas hanke alusdokumentide, tellimuse ja esitatud pakkumusega. Töövõtja peab teenuse osutamise käigus tegema kõik tööd ja toimingud, mis ei ole pakkumuses või käesolevas lepingus reguleeritud, kuid mis oma olemuselt kuuluvad teenuse osutamisega seotud tööde hulka.
   2. esitada Tellijale peale raamlepingu sõlmimist kahe nädala jooksul tingimusteta, tagasivõtmatu ja Tellija esimesel nõudmisel sissenõutava võlaõigusseaduse §-le 155 vastava pangagarantii 10000 (kümme tuhat) EUR suurusele summale oma kõikide lepingust tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu lepingu kehtivuse ajal ja lepingust tulenevate tööde tegeliku teostamise perioodil ja sellele lisaks veel kaks (2) kuud. Tellimuse täitmise tähtaja pikendamise, Tellija poolt Töövõtjale tööde teostamiseks täiendava tähtaja andmise või muul viisil lepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on Töövõtja riisiko. Pangagarantiid võib asendada garantiisumma deponeerimine Tellija pangakontole kogu lepingu kohaste tööde tegeliku teostamise perioodiks (deponeeritud summa pealt Tellija intressi ei maksa);
   3. alustada 10 (kümne) päeva jooksul peale tellijalt teate saamist maapinna ettevalmistamist.
   4. teha töö oma tööjõu ja tehniliste vahenditega. Tehnikakomplekt(id) ei tohi olla hõivatud ühegi teise tellijaga sõlmitud lepinguga;
      1. kasutada tööde teostamisel ainult lepingu lisas 5 fikseeritud VIN koodiga masinat.
      2. kasutada maapinna ettevalmistamisel vastavalt lepingu sõlmimise aluseks olevas hankemenetluses nõutule:
      3. vähemalt kahekettalist hüdroajamiga ketasatra, adraketta läbimõõt (koos hammastega) peab olema vähemalt 135cm ning millega peab olema võimalik reguleerida vao sügavust ketta kaldenurkade muutmise teel;kasutada ketasadra vedamisel vähemalt ühe komplekti roomikutega veduktraktorit, millel on vähemalt kuus vedavat ratast;
      4. varustada kõik kasutatavad masinad riistvaraga (arvutiga), millega on võimalik ja kohustuslik elektrooniliselt vastu võtta tellija poolt saadetavaid tööobjekti andmeid, kaardipilti ja mille abil on võimalik ja kohustuslik saata tellijatele andmed tehtud tööde osas, järgida töötamisel tööobjekti piire ja teostada muid tellija poolt antud tarkvara funktsioonides ettenähtud toiminguid. Tarkvara annab RMK töövõtjale tasuta kasutamiseks. Riistvara minimaalsed nõuded on:
         1. vähemalt 7-tolline puutetundliku ekraaniga tahvelarvuti;
         2. vähemalt operatsioonisüsteem Android 6.0;
         3. vähemalt 3G võrguühendus;
      5. varustada kõik tellijale teenust osutavad traktorid positsioneerimise riist- ja tarkvaraga, mis tagab traktorite asukohaseire ning võimaldab tellijal arvutada tehtud tööde katvust tööobjekti sees. Enne töödega alustamist väljastab tellija töövõtjale traktori positsioneerimiseks GPS seadme, mille töövõtja kinnitab enda masinale ning peab tagama seadme sisse lülitamise töötamisel tellija tööobjektidel. Lepingu perioodi lõppedes Töövõtja tagastab selle GPS seadme tellijale~~.~~
         1. varustada tellijale teenust osutavad traktorid navigeerimisvahendiga, mille abil juht on võimeline iseseisvalt koordinaatide alusel leidma raiesmiku ning teekonna raiesmikule;
   5. järgida tellija poolseid korraldusi ning lubada tellijal kontrollida tehnika vastavust lepingu tingimustele. Tehnika ette näitamata jätmisel töövõtjat töid teostama ei lubata ning tellijal on õigus lepingust taganeda.
   6. tagada oma vahenditega kraavide ületus ning peale töö teostamist puhastada kraavis oleva vee takistus.
   7. tutvustada oma töötajatele tellija keskkonnanõuete, töötervishoiu ja tööohutuse õigusakte, töö tehnoloogia, rajatiste korrashoidmise tingimusi jms ning tagada nendest kinnipidamine;
   8. vastutada tööohutuse järgimise eest ning tagada oma töötajatele tööks vajalikud kaasaaegsed isikukaitsevahendid (turvariided ja muud isikukaitsevahendid).
   9. järgida maapinna ettevalmistamisel õigusaktide nõudeid ning teha kõik endast olenev, et vältida metsa tervisliku ja ümbritseva keskkonna seisundi halvenemist, samuti rakendama tehnoloogiaid ja tehnilisi vahendeid, mis ei kahjusta kasvavat metsa, pinnast ning keskkonda;
   10. järgida tööde teostamisel tuleohutuse ja looduskaitselisi piirangud;
   11. kasutada tellijaga suhtluses, s.h kirjavahetuses, töökeelena eesti keelt;
   12. mitte teostada töid elamute läheduses öörahu ajal ning nädalavahetustel ja riigipühadel.
   13. anda Tellijale volitus Maksu- ja Tolliametist töövõtjat ja/või alltöövõtjat puudutava maksusaladuse avaldamiseks, sh makstavate maksude arvestamise ja tasumise õigsuse kontrollimiseks. Lepingu sõlmimisega annab töövõtja tellijale nõusoleku volituse küsimiseks Maksu- ja Tolliametile.
   14. Töövõtjal on kohustus edastada Tellija nõudmisel volitus andmete küsimiseks Maksu- ja Tolliametist, juhul kui Töövõtja ei edasta Tellijale nõutud volitust on Tellijal õigus tööd peatada.
3. **Lepingu hind ja tasumise tingimused**
   1. Tellija maksab töövõtjale tasu hinnakokkuleppes kehtestatud hindade alusel. Hinnakokkuleppe aluseks on töövõtja pakkumuses toodud hind.
   2. Tellijal on õigus tellida töövõtjalt lisatöid (nt sihtide ja raiesmiku tasandamise ja kraavides setete puhastamise vms) hinnakokkuleppes kehtestatud hindade alusel.
   3. Tellija tasub lepingu punktis 5.2 nimetatud vastuvõtmise akti alusel tehtud tööde eest töövõtja poolt esitatud arve(te) alusel
   4. Arve maksetähtaeg peab olema vähemalt 14 tööpäeva arve esitamisest. Arvel peab olema märgitud tööde vastuvõtmise akti number ja RMK poolne tööde vastuvõtmise akti koostaja nimi.
   5. Töövõtja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja.
   6. Tellijal on õigus töövõtjale kohaldatavad rahalised sanktsioonid tellimuste alusel makstava tasuga tasaarveldada
4. **Poolte vastutus ja vääramatu jõud**
   1. Lepingust tulenevate kohustuste täitmata jätmise või mittekohase täitmisega teisele poolele tekitatud otsese varalise kahju eest kannavad pooled täielikku vastutust selle kahju ulatuses.
   2. Töövõtja vastutab igasuguse lepingurikkumise eest, eelkõige kui töövõtja ei ole lepingut täitnud, töö ei ole tähtaegselt teostatud või kui töö ei vasta lepingus sätestatud nõuetele vms. Kui sama rikkumise eest on võimalik nõuda leppetrahvi mitme sätte alusel või sama rikkumise eest on võimalik kohaldada erinevaid õiguskaitsevahendeid, valib õiguskaitsevahendi tellija. Leppetrahvi nõudmine ei mõjuta õigust nõuda täiendavalt ka kohustuste täitmist ja kahju hüvitamist.
   3. Töövõtja on kohustatud parandama omal kulul maapinna ettevalmistamisel kahjustatud pinnas, sihid, teed, truubid, sillad ja teised rajatised vastavalt RMK poolt koostatud aktidele, kui nende kahjustamine toimus töövõtja süül;
   4. Töövõtja on kohustatud hüvitama kogu kahju kolmandatele isikutele tekitatud varalise kahju eest, mis on tingitud töövõtjast sõltuvatest asjaoludest.
   5. Lisaks lepingu täitmise nõudele või täitmisnõude asemel on tellijal õigus nõuda leppetrahvi 5% tellimuse maksumusest iga rikkumise eest, kui töövõtja poolt üle antud töö ei vasta lepingutingimustele.
   6. Kui töövõtja ei täida tellimustega võetud kohustusi, ei paranda puudustega tööd või ei tee uut tööd puudustega töö asemel ja töövõtja rikkumist saab lugeda oluliseks lepingurikkumiseks, on tellijal õigus tellida mittetäidetud või mittenõuetekohaselt täidetud mahus tööd kolmandatelt isikutelt ning nõuda lisaks leppetrahvile kolmandatelt isikutelt tellitud töödele kulunud summa ning tellimuse maksumuse vahe hüvitamist töövõtja poolt.
   7. Juhul, kui töövõtja ei lõpeta tööd töö üleandmise aktis ettenähtud tähtajaks, on tellijal õigus nõuda leppetrahvi 157 eurot/ha iga tegemata hektari ulatuses. Leppetrahvi võib tellija kinni pidada töövõtjale tasumisele kuuluvatest summadest. Samuti on tellijal õigus vähendada tegemata mahu võrra lepingu mahtu.
   8. Kui tellija viivitab lepingus sätestatud rahaliste kohustuste täitmisega, on töövõtjal õigus nõuda tellijalt viivist 0,05% tähtaegselt tasumata summalt päevas, kuid mitte rohkem kui 5% tellimuse maksumusest.
   9. Juhul, kui tellija on töövõtjale esitanud leppetrahvi või kahju hüvitamise nõude, ei ole kohustatud tellija tasuma ühegi töö eest enne, kui töövõtja on tasunud leppetrahvi või hüvitanud kahju. Töövõtjal puudub õigus samaaegselt tellija suhtes rakendada sanktsioone sellel ajal tasumata summade osas.
   10. öövõtja kohustub pärast Lepingu lõppemist või selle lõpetamist hiljemalt 3 (kolme) tööpäeva jooksul tagastama Tellija poolt Töövõtjale Lepingu täitmiseks või sellega seoses üle antud alusdokumendid, muud dokumendid, andmekandjad ja esemed.
   11. Leppetrahvid ja viivised tuleb tasuda 14 päeva jooksul vastava nõude saamisest. Tellijal on õigus teenuse eest tasumisel tasaarveldada leppetrahvi summa lepingu alusel tasumisele kuuluva summaga.
   12. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks oli vääramatu jõud. Vääramatuks jõuks loevad pooled võlaõigusseaduse § 103 lg 2 kirjeldatud ettenägematuid olukordi ja sündmusi, mis ei olene nende tahtest või muid sündmuseid, mida Eestis kehtiv õigus- ja kohtupraktika tunnistab vääramatu jõuna.
   13. Kui lepingu täitmine on takistatud vääramatu jõu asjaolude tõttu, lükkuvad lepingus sätestatud tähtajad edasi vääramatu jõu mõju kehtivuse aja võrra.
   14. Vääramatu jõuna ei käsitleta pakkumuste esitamise tähtpäeva seisuga õigusaktidega kehtestatud piiranguid. Vääramatu jõu kohaldumise üheks eelduseks on asjaolu ettenägematus. Pakkumuste esitamise tähtpäeva seisuga kehtivad piirangud olid lepingu pooltele teada ning kõik tegevused planeeritakse arvestades pakkumuste esitamise tähtpäeva seisuga kehtiva olukorraga. Kui kehtestatakse täiendavad piirangud, mis takistavad lepingu täitmist, on poolel õigus tugineda vääramatule jõule.
5. **Konfidentsiaalsus ja andmekaitse** 
   1. Töövõtja kohustub lepingu kehtivuse ajal ning pärast lepingu lõppemist määramata tähtaja jooksul hoidma konfidentsiaalsena kõiki talle seoses lepingu täitmisega teatavaks saanud andmeid, mille konfidentsiaalsena hoidmise vastu on tellijal eeldatavalt õigustatud huvi.
   2. Konfidentsiaalse informatsiooni avaldamine kolmandatele isikutele on lubatud vaid tellija eelneval kirjalikku taasesitamist võimaldavas vormis antud nõusolekul. Lepingus sätestatud konfidentsiaalsuse nõue ei laiene informatsiooni avaldamisele poolte audiitoritele, advokaatidele, pankadele ning juhtudel, kui pool on õigusaktidest tulenevalt kohustatud informatsiooni avaldama.
   3. Töövõtja kohustub mitte kasutama konfidentsiaalset teavet isikliku kasu saamise eesmärgil või kolmandate isikute huvides.
   4. Töövõtja kohustub tagama, et tema esindaja(d), töötajad, lepingupartnerid ning muud isikud, keda ta oma kohustuste täitmisel kasutab, oleksid käesolevas lepingus sätestatud konfidentsiaalsuse kohustusest teadlikud ning nõudma nimetatud isikutelt selle kohustuse tingimusteta ja tähtajatut täitmist.
   5. Töövõtja kohustub tagama lepingu täitmise käigus isikuandmete töötlemise õiguspärasuse ning vastavuse isikuandmete kaitse üldmääruses (EL 2016/679) ja teistes andmekaitse õigusaktides sätestatud nõuetele, sh täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest.
6. **Teade edastamine ja poolte esindajad**
   1. Pooled kohustuvad teineteist teavitama mistahes Lepinguga seotud olulistest asjaoludest, mille vastu teisel Poolel on äratuntav huvi.
   2. Töövõtja on kohustatud teatama tellijale 3 (kolme) päeva jooksul e-posti teel oma töötajaga toimunud tööõnnetusest ning esitada tööõnnetuse kohta täiendavat informatsiooni tellijalt saadud teatise vormil, millel tuleb näidata järgmised andmed: tööõnnetuse toimumise aeg, töötaja ametinimetus, tehtav tööliik, tööõnnetuse raskusaste ja lühikirjeldus.
   3. Töövõtja on kohustatud lepingu täitmist takistavate asjaolude ilmnemisel võtma koheselt ühendust tööde üleandmise akti koostajaga või tellija esindajaga.
   4. Lepinguga seotud teated peavad olema kirjalikus vormis, s.t digitaalselt allkirjastatud, välja arvatud, kui teade on informatiivne ja selle edastamisel teisele Poolele ei ole õiguslikke tagajärgi.
   5. Lepinguga seotud teated edastatakse teisele poolele lepingus märgitud kontaktandmetel. Kontaktandmete muutusest on pool kohustatud koheselt informeerima teist poolt. Kuni kontaktandmete muutusest teavitamiseni loetakse teade nõuetekohaselt edastatuks, kui see on saadetud poolele lepingus märgitud kontaktandmetel.
   6. E-kirja teel, sh digitaalselt allkirjastatud dokumentide, saatmise korral loetakse teade kättesaaduks alates teate edastamisele järgnevast tööpäevast.
   7. Poolte volitatud esindajad on:
      1. Tellija esindaja on
      2. Töövõtja esindaja on
7. **Lepingu kehtivus, muutmine ja lõpetamine**
   1. Leping jõustub lepingu sõlmimisel ja kehtib kuni [Vali kuupäev] ja/või kõikide lepinguliste kohustuste täitmiseni mõlema poole poolt.
   2. Teenuse osutamisega alustatakse 01.07.2024. Hankemenetluse kestvusest tulenevatel põhjustel võib teenuste osutamist alustada ka hiljem.
   3. Kui töövõtja ei alusta või ei lõpeta raiesmikul tööd 7 (seitsme) päeva jooksul peale töö üleandmise aktis ettenähtud tööde alustamise või lõpetamise tähtpäeva, on tellijal õigus anda töö teisele tegijale ning tellijal on õigus vähendada lepingu mahtu või leping ühepoolselt ilma etteteatamise tähtajata üles öelda.
   4. Tellijal on õigus leping peatada, kui töövõtja ei täida tööohutusnõudeid ja RMK keskkonnanõudeid ning nõuda puuduste kõrvaldamist.
   5. Tellijal on õigus leping ilma etteteatamisajata ennetähtaegselt üles öelda ja nõuda tekitatud kahju hüvitamist:
      1. kui töövõtja või töövõtja töötaja omastab või teeb katse ebaseaduslikult omastada puitu;
      2. kui tellija on korduvalt rakendanud töövõtjale sanktsioone;
      3. kui töövõtja on korduvalt eiranud tellija nõudmisi;
      4. kui töövõtja on korduvalt rikkunud lepingu tingimusi;
      5. kui töövõtja ei kõrvalda tellija poolt märgitud puudusi nimetatud tähtajaks;
      6. kui töövõtja ei allkirjasta punktis 3.4 määratud tähtajaks tööajagraafikut ja on õigus pidada kinni tagatisraha;
      7. töövõtja tegevuse või tegevusetuse tõttu ei suuda töövõtja alustada töid ühe nädala jooksul üleandmise aktis sätestatud ajal ja tingimustel;
      8. töövõtja on muutunud maksejõuetuks või tema suhtes on algatatud pankroti- või likvideerimis­menetlus.
   6. Lepingupooled ei tohi lepingust tulenevaid õigusi ega kohustusi üle anda ega muul viisil loovutada kolmandale isikule ilma teise poole eelneva kirjaliku nõusolekuta.
   7. Lepingu korralise ülesütlemise õigus on ainult tellijal. Tellija võib lepingu mõjuva põhjuse olemasolul ennetähtaegselt üles öelda, eelkõige kui tal puuduvad lepingu täitmiseks rahalised vahendid või kaob vajaduse teenuse järele. Tellija teatab lepingu partnerile sellest 15 kalendripäeva ette. Lepingu lõpetamine ei muuda kehtetuks lepingu alusel sõlmitud tellimusi.

**17. Lõppsätted**

* 1. Pooled juhinduvad lepingu täitmisel Eesti Vabariigis kehtivatest õigusaktidest, eelkõige kohaldatakse lepingus reguleerimata küsimustes võlaõigusseaduses vastava lepinguliigi kohta sätestatut.
  2. Lepingu muudatused vormistatakse kirjalikult Lepingu lisana.
  3. Kõik lepingu muudatused jõustuvad pärast nende allakirjutamist mõlema poole poolt allakirjutamise momendist või poolte poolt kirjalikult määratud tähtajal.
  4. Töövõtja on teadlik, et leping on avaliku teabe seaduses sätestatud ulatuses avalik.
  5. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahendatakse vaidlus õigusaktidega sätestatud korras Harju maakohtus.
  6. Leping on allkirjastatud digitaalselt.

**Poolte andmed ja allkirjad**

**Tellija Töövõtja**

|  |  |  |  |
| --- | --- | --- | --- |
| Riigimetsa Majandamise Keskus |  | | |
| Registrikood 70004459 | Registrikood | | |
| Sagadi küla, Haljala vald, |  | | |
| 45403 Lääne-Viru maakond | Tel | | |
| Tel 676 7500  E-post [rmk@rmk.ee](mailto:rmk@rmk.ee) | E-post | | |
| [Vali sobiv] | | [Vali sobiv] |

|  |  |
| --- | --- |
|  |  |
|  |  |

Lisa 1

RMK ja vahelise [Vali kuupäev] metsakasvatusteenuse töövõtu raamlepingu nr

3-2.5.3/ juurde

**Tööajagraafik**

[Vali kuupäev]

(hiliseima digitaalallkirja kuupäev)

1. Riigimetsa Majandamise Keskus, edaspidi **RMK** või **tellija,** ja edaspidi **töövõtja,** leppisid kokku, et [Vali kuupäev] kuni [Vali kuupäev] on töömaht ja tööajagraafik alljärgnev:
   1. Ketasadraga

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Tööliik | juuni | juuli | aug | sept | okt | nov | dets | **kokku** |
| Maapind |  |  |  |  |  |  |  |  |
|  |  |  |  |  |  |  |  |  |
| KOKKU |  |  |  |  |  |  |  |  |

1. Tellija kohustus loetakse täidetuks, kui tähtajaks tellimata töömaht ei ületa 30% kokkulepitud mahust. Juhul, kui töövõtja ei ole teatanud oma mittenõustumisest töötada tõusvalt rohkem kui 10 %, on Tellijal õigus tellimusi jätkata. Tööajagraafikus tähtajaks kokkulepitud mahtusid ületavad mahud loetakse järgnevate tähtaegade kohustuste täitmiseks. Tellijal on lubatud tööd tellida oluliselt vähem või kuni 30% rohkem.
2. Käesoleva lisaga töövõtja kinnitab, et on suuteline maksimaalselt tegema kalendrikuus maapinna ettevalmistamist ha.

**Poolte allkirjad**

**Tellija Töövõtja**

|  |  |
| --- | --- |
| [Vali sobiv] | [Vali sobiv] |

|  |  |
| --- | --- |
|  |  |

Lisa 2

RMK ja vahelise [Vali kuupäev] metsakasvatusteenuse töövõtu lepingu nr

3-2.5.3/ juurde

**Hinnakokkulepe**

[Vali kuupäev]

(hiliseima digitaalallkirja kuupäev)

1. Riigimetsa Majandamise Keskus, edaspidi **RMK** või **tellija,** ja edaspidi **töövõtja,** leppisid kokku, et alates[Vali kuupäev] on hind järgnev:

*(tee valik vastavalt hanke tehnilisele kirjeldusele)*

* 1. Maapinna ettevalmistamine ketasadraga
  2. eurot/ha.
  3. Maapinna ettevalmistamine lapilööjaga eurot/ha.
  4. Maapinna ettevalmistamine hüdraulilise mätastajaga eurot/ha.
  5. Pooled lepivad kokku, et lisatööde (nt sihtide ja raiesmiku tasandamise ja kraavides setete puhastamise) hind on 40 eurot/h.

1. Käesolev hinnakokkulepe kehtib alates [Vali kuupäev] kuni [Vali kuupäev].

**Poolte allkirjad**

**Tellija Töövõtja**

|  |  |
| --- | --- |
| [Vali sobiv] | [Vali sobiv] |

|  |  |
| --- | --- |
|  |  |

Lisa 3

RMK ja

vahelise [Vali kuupäev] metsakasvatusteenuse töövõtu raamlepingu nr

3-2.5.3/ juurde

RMK keskkonnanõuded mootorsõidukitega ja saagidega töötamisel

Keskkonnanõuete koostamisel on lähtutud kehtivatest õigusaktidest, FSC ja PEFC metsamajandamise standardi ning ISO 14001 keskkonnajuhtimise ja ISO 9001 kvaliteedijuhtimise standardi nõuetest.

1. **Üldsätted**
   1. Juhend sätestab keskkonnaalased nõuded tööobjektil kütuste ja määrdeainete hoidmisele, tankimisele ja jäätmete käitlemisele ning hädaolukordades tegutsemisele.
   2. Juhendi nõuded kehtivad sisepõlemismootori jõul liikuva sõidukiga (edaspidi masin) ning kettsaega, võsasaega ja trimmeriga (edaspidi saag) töötamisel.
   3. Juhendi koostamisel on lähtutud kehtivatest õigusaktidest, FSC ja PEFC säästliku metsamajandamise standardi ning ISO 14001 keskkonna­­juhtimise ja ISO 9001 kvaliteedijuhtimise standardi nõuetest.
2. **Üldised nõuded**
   1. Kui töö käigus võib tekkida keskkonnareostus või ohtu sattuda töö­objektil viibivate isikute elu või tervis tuleb tööd koheselt peatada.
   2. Metsas on keelatud teha lõket selleks mitte ettevalmistatud kohas. Tuleohtlikul ajal on keelatud metsas suitsetamine, lõkketegemine ning lahtise tule kasutamine.
   3. Turbapinnasel töötav masin peab olema komplekteeritud seadmetega, mis välistavad väljalaskegaasis sädemete olemasolu.
   4. Töö käigus tuleb vältida kultuurimälestiste (nt kultusekohad, sõjahauad, kääpad, ehitismälestised, mälestusmärgid) ning ristipuude ja pärand­kultuuri­objektide kahjustamist ning risustamist okste jms.
   5. Suure linnupesa, diameetriga üle 40 cm, leidmisel peatada koheselt raietööd, teavitada leiust RMK poolset tööde juhti ja oodata edasisi tema korraldusi.
   6. Raielangil, v.a valgusturaiel, tuleb vegetatsiooniperioodil juurepessu ohtlikel aladel kuuse ja männi kännud töödelda juurepessu leviku tõkestamiseks biotõrje­preparaadiga ROTSTOP®.
3. **Kütused ja tankimine**
   1. Sae tankimisel tuleb kasutada spetsiaalset kanistri otsikut, mis välistab üle- ja mööda­valamist.
   2. Sae käivitamisel tuleb see viia vähemalt 3 meetri kaugusele kütuse tankimise paigast.
   3. Kütusemahutid peavad olema ette nähtud kütuste hoidmiseks ja veoks, olema nõuetele vastavalt märgistatud ning omama vastavat sertifikaati.
   4. Kütusemahuteid tuleb tööobjektil hoida varjulises kohas.
   5. Kütust ja määrdeaineid ei tohi hoiustada looduslikele veekogudele lähemal kui 10 m.
   6. Tööobjektil masina, mille kütusepaak on suurem kui 100 l, tankimisel tuleb kasutada spetsiaalset kütusepumpa, mis välistab kütuse keskkonda sattumist.
   7. Lekkinud kütus või määrdeained tuleb kokku koguda ja kuni ära­­veoni ladustada keskkonna­ohutult.
4. **Tavajäätmed ja ohtlikud jäätmed**
   1. Kõik töö käigus tekkinud tavajäätmed ja ohtlikud jäätmed tuleb peale töö­objekti lõpetamist ära viia. Ohtlikeks jäätmeteks loetakse:
      1. kütuse ja määrdeainete taara;
      2. markeerimisvärvi purgid;
      3. kütuse või määrdeaine lekke tõrjumisel kasutatud absorbent;
      4. kütuse või määrdeainega kokku puutunud paberid jms;
      5. akud, hüdro­voolikud, kütuse- või õlifiltrid.
   2. Tööobjektil peab jäätmete olemasolul olema koht nende hoidmiseks.
   3. Tavajäätmed ja ohtlikud jäätmed tuleb hoida tööobjektil eraldi.
   4. Ohtlikke jäätmeid peab hoidma ilmastiku- ning lekkekindlates anumates või pakendites.
5. **Masinate ja saagide seisund ning komplekteeritus**
   1. Masinad peavad olema läbinud valmistaja poolt ettenähtud sagedusega hooldusi.
   2. Liikluses osalevad masinad peavad olema läbinud õigusaktides ettenähtud tehno­­­­­­­­­ülevaatusi.
   3. Masinas peab olema:
      1. mobiiltelefon;
      2. liiklusseaduse või tootja tehase komplektsusega ettenähtud ja kehtiva kontrollmärgistusega tulekustuti;
      3. absorbentgraanulid vähemalt 20 kg või absorbentmatt, kui masinaks on harvester, forvarder, metsamajanduslikuks tööks kohandatud põllu­majanduslik traktor, giljotiin, maapinna ettevalmistamise masin, puidu­veok, hakkur või ekskavaator.
   4. Saag peab olema komplektne ja vastama tootja nõuetele.
   5. Saega töötaval isikul peab olema kaasas mobiil­telefon.
   6. Visuaalsel vaatlusel tuvastatava õli- või kütuselekkega masina või sae kasutamine on keelatud.
   7. Kui masinat või saagi ei kasutata, tuleb selle mootor seisata.
6. **Hädaolukorrad**
   1. Tulekahju korral, mida ei suudeta iseseisvalt kustutada, tuleb helistada 112 ja tulekahjust teavitada RMK poolset tööde juhti. Võimalusel asuda olemas­olevate vahenditega põlemiskollet kustutama, samas kindlustades enese ohutuse.
   2. Tulekahjust teatamisel tuleb öelda rahulikul häälel teataja nimi, sündmuskoha võimalik täpne asukoht ja mis põleb.
   3. Keskkonnareostuse korral, mida ei suudeta olemasolevate tõrjevahenditega kõrvaldada, tuleb helistada 112 ja reostusest teavitada RMK poolset tööde juhti.
   4. Lõhkematerjali leidmisel, tuleb helistada 112 ja leidmisest teavitada RMK poolset tööde juhti ning peatada töö kuni lõhkematerjali spetsialistide saabumiseni ning oodata edasisi RMK poolseid korraldusi. Leitud lõhkematerjali ei tohi puudutada.

**Poolte allkirjad**

**Tellija Töövõtja**

|  |  |
| --- | --- |
| [Vali sobiv] | [Vali sobiv] |

|  |  |
| --- | --- |
|  |  |

Lisa 3

Lisa 4

RMK ja

vahelise [Vali kuupäev] metsakasvatusteenuse töövõtu raamlepingu nr

3-2.5.3/ juurde

## RMK nõuded isikukaitsevahendite kasutamiseks

1. **Üldsätted**

Juhend sätestab miinimumnõuded isikukaitsevahendite kasutamiseks RMK lepingupartneritele.

1. **Üldised nõuded**
   1. Kui töötamisel võib ohtu sattuda tööobjektil viibivate isikute elu või tervis tuleb tööd koheselt peatada.
   2. Masinaga töötamisel peab masinas olema mobiiltelefon ja tähtaegne esmaabipakk.
   3. Kettsaega, võsasaega ja trimmeriga töötamisel peab tööobjektil kaasas olema mobiiltelefon ja tähtaegne esmaabipakk.
2. **Nõutavad isikukaitsevahendid** 
   1. Raielangil ja raadamisobjektil töötamise ajal töökohustusi täitvad isikud peavad masinast väljas olles kandma tähtaegset tööstuslikku kaitsekiivrit (EN 397) ja demaskeerivat värvi riietust (nt ohutusvest, helkurvest).
   2. Nõutavad isikukaitsevahendid on loetletud järgnevalt:

|  |  |  |  |  |  |  |  |
| --- | --- | --- | --- | --- | --- | --- | --- |
| **Kaitstav kehaosa /Tegevus** | **Labajalg** | **Jalad** | **Torso, käed, jalad** | **Käelaba** | **Pea** | **Silmad ja**  **nägu** | **Kõrvad** |
| **Töö kettsaega** | Saeketi lõikevastase ja tugevdatud ninaga töökummikud või saapad | Saeketi lõikevastase elemendiga tööpüksid, mis peavad vastama vähemalt kaitse klassile 1 | Demaskeerivat värvi tööriietus | Töökindad | Tähtaegne tööstuslik kaitsekiiver (EN 397) koos kaitsemaski ja kuulmiskaitsevahendiga | | |
| **Töö võsasaega üle 3 meetrises taimestikus** | Kinnised tugeva konstruktsiooniga ja libisemist takistava tallaga jalanõud | Tugevast riidest pika säärega püksid | Demaskeerivat värvi tööriietus | Töökindad | Tähtaegne tööstuslik kaitsekiiver (EN 397) koos kaitsemaski ja kuulmiskaitsevahendiga | | |
| **Töö võsasaega alla 3 meetrises taimestikus** | Kinnised tugeva konstruktsiooniga ja libisemist takistava tallaga jalanõud | Tugevast riidest pika säärega püksid | Demaskeerivat värvi tööriietus | Töökindad | - | Kaitsemask või kaitseprillid | Kuulmiskaitsevahend |
| **Töö trimmeriga** | Kinnised jalanõud | Tugevast riidest pika säärega püksid | - | Töökindad | - | Kaitsemask või kaitseprillid | Kuulmiskaitsevahend |
| **Harvesteri, forvarderi, giljotiini, metsa­majanduslikuks tööks kohandatud põllu­majandusliku traktori, maapinnamasina operaatoril tööobjektil väljas olles** | Kinnised tugeva konstruktsiooniga ja libisemist takistava tallaga jalanõud | - | Demaskeerivat värvi riietus (nt ohutusvest, helkurvest) | - | Tähtaegne tööstuslik kaitsekiiver (EN 397) | - | - |
| **Puiduveoki, hakkuri, hakkpuidu konteinerveoki juhil tööobjektil väljas olles** | Kinnised tugeva konstruktsiooniga ja libisemist takistava tallaga jalanõud | - | Demaskeerivat värvi riietus (nt ohutusvest, helkurvest) | - | Tähtaegne tööstuslik kaitsekiiver (EN 397) | - | - |